《和黄教授山堂招饮》
宋代·吕声之

鼎彝事业未渠休，鸥鹭寻盟暂与俦。
路入芝岩真绝地，客延蓬岛尽名流。
不辞一洗陶巾醉，更拟双飞谢屐游。
谁赏洪都高阁句，落霞孤鹜唱渔舟。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。